Ingebrigtsen vil aldri gjøre som Deila og Solskjær
Etter fem magre år er endelig trønderne tilbake på toppen som seriemestere. Kåre Ingebrigtsen trengte 16 måneder på å sikre sitt første gull som RBK-trener. Husker du denne? Røkke rasende på Solskjærs Aston Villa-flørtPå vei hjem til Trondheim og nattens gullfest sier treneren at han ikke har større ambisjoner enn å bli på Lerkendal så lenge han får lov. – Jeg har stått på Lerkendal siden jeg var liten. Det har vært den største klubben for meg. Det å få trene Rosenborg er fantastisk stort. Min største ambisjon er å ta Rosenborg ut i Champions League. Hvis jeg får jobbe med det litt over tid, så får vi til det, sier Ingebrigtsen til VG. – Du vil ikke stikke til utlandet hvis sjansen byr seg – slik Solskjær og Deila gjorde? – Nei. Jeg blir her. Hvis jeg får være Rosenborg-trener i ti år, så blir jeg i Rosenborg i ti år, svarer mannen igjen har skapt fotballfeber i Trondheim. Les også: Roar Strand hyller Ingebrigtsen – Jeg ser ikke for meg at han går til Chelsea eller noen andre bakgårdsklubber i Europa, sier styreleder Ivar Koteng og gliser. VG satt på setet ved siden av en smørblid Koteng på flyet hjem etter 3-3-kampen mot Strømsgodset som fjernet all syltynn teori som kunne forhindre RBK-gull. Han konstaterer at trekket med å hente Ingebrigtsen fra assistentjobben i Viking og hjem til Trondheim i fjor sommer var en genistrek.Etter mange år med famling på trenersiden ser Rosenborg ut til å ha funnet den langsiktige løsningen. Og oppskriften er nesten identisk med den Eggen hadde i storhetstiden. Husker du denne? Deila sa opp Godset-kontrakten for å overta Celtic Rosenborg-sjefen tror Kåre Ingebrigtsen kan komme til å trene klubben like lenge som klubblegenden gjorde det. Med unntak av friåret 1998 ledet Nils Arne «Troillungan» fra 1988 til 2002. – Kåre hører til hos oss og vi hører til hos Kåre. Jeg tror han kommer til å trene Rosenborg i mange år. At han kan fotballen som vi ønsker å spille, og at han har humøret som skal til, det visste jeg. Men han er enda flinkere pedagogisk enn jeg trodde. – Tror du han kan komme til å trene RBK like lenge som Nils Arne Eggen? – Ja, det kan komme til å skje, svarer Ivar Koteng.– Jeg er glad for å høre det, sier Kåre Ingebrigtsen om uttalelsene fra styrelederen. Både menneskelig og fotballfaglig mener spillerne at treneren og RBK er en perfekt match. – Kåre har fått publikum tilbake på vår side. Vi spiller slik folk vil at vi skal spille. Og han har alltid en kommentar på lur, alltid et smil. Det smitter over. Det er viktig å ha det artig når vi er så mye sammen, sier Ole Selnæs. Pål André Helland mener 49-åringen har en så unik posisjon at klubben og supporterne vil tolerere noen svakere perioder som Rosenborgs trener. – Kåre er glad i Rosenborg. Han elsker Rosenborg. Det beste han kan oppnå er å lykkes med Rosenborg, at han tar Rosenborg til Champions League. Han er en Rosenborg-supporter som supporterne kan assosiere seg med. Det gjør at han vil få litt slingringsmonn. Om det eventuelt skulle gå dårlig, så tror jeg at publikum vil se mellom fingrene på det. Han er veldig flink og en Rosenborg-gutt som virkelig, virkelig bryr seg om Rosenborg. Jeg kan ikke se for meg noen andre enn Kåre som trener i Rosenborg i lang, lang tid fremover, sier Helland. – Dårlige år skal vi ikke ha. Men vi kommer ikke til å vinne seriegull hvert år. Vi må tåle å bli nummer to og tre også. Men det viktigste er at vi skal være med i Europa hvert år, sier Kåre Ingebrigtsen. Les også: Tror Solskjær kan by opp til talentkrig
Både Ole Gunnar Solskjær og Ronny Deila lot seg lokke av utenlandske storklubber etter å ha vunnet seriegull. Kåre Ingebrigtsen lover at han aldri vil gjøre det samme.